open-index/open-wikipedia-markdown huggingface dataset:
Aidas Labuckas

**Aidas Labuckas** ( 1968 m. lapkričio 10 d. Utena – 2013 m. kovo mėn.) – Lietuvos šachmatininkas, tarptautinis meistras (IM), Šachmatų olimpietis (2000 m.), Lietuvos vyrų šachmatų rinktinės narys.

## Biografija
Treneris Richardas Banaitis. Nuo pat Kauno šachmatų klubo „Margiris“ įsikūrimo Aidas Labuckas buvo jo narys (iš viso apie 20 metų). Nuo 1997 m. tarptautinis meistras (IM). Kėlė meistriškumą, žaisdamas tarptautiniuose turnyruose Latvijoje, Baltarusijoje, Švedijoje. 2000 metais atstovavo Lietuvos olimpinei rinktinei Stambule (Turkija).

Tėvas Bronius Labuckas (1946–2011), šachmatų žaidimo propaguotojas. Jo atminimui Jonavoje kasmet rengiamas Greitųjų šachmatų turnyras.

## Atminimas
2014 m. balandžio 13 d. Kauno įgulos karininkų ramovėje tarptautiniu greitųjų šachmatų turnyru pagerbtas Aido Labucko atminimas.

2015 metais vyko Antrasis Aido Labucko atminimo greitųjų šachmatų turnyras A.

## Pasiekimai
* 2008 m. II R. Makavecko greitųjų šachmatų turnyras, 1 vieta
* 2009 m. III R. Makavecko vardo greitųjų šachmatų turnyras, 1 vieta
* 2011 m. V R. Makavecko vardo greitųjų šachmatų turnyras, 1 vieta
* Dalyvaudamas Lietuvos greitųjų šachmatų čempionatuose 1992; 1997 m. iškovojojo aukso,  o 2009 m.- sidabro medalius.

## Šaltiniai
Keservano rajonas

**Keservano rajonas** ( = *Qadaa' Keserwèn*) – rajonas Kalnų Libano muchafazoje, Libane, į šiaurės rytus nuo šalies sostinės Beiruto. Rajono centras – Džunija.


file:Jounieh Bay.jpg|Džunijos įlanka prie Viduržemio jūros
Tripolio rajonas

**Tripolio rajonas** () – mažas, tačiau labai tankiai apgyvendintas rajonas Šiaurės Libano muchafazoje, Libane. Jį sudaro Tripolio miestas ir jo apylinkės. Didžiąją dalį gyventojų sudaro sunitai (apie 80%), toliau seka stačiatikių, maronitų ir alavitų mažumos.

## Gyventojų religinė sudėtis
Linkolnas (filmas)

**Linkolnas** () – 2012 m. JAV istorinė biografinė drama, režisuota ir prodiusuota Steven Spielberg. 

Filmas iš dalies paremtas Doris Kearns Goodwin biografine knyga „Team of Rivals: The Political Genius of Abraham Lincoln“ ir pasakoja apie paskutinius Abraomo Linkolno gyvenimo mėnesius bei jo pastangas 1865 m. sausį Jungtinių Valstijų Konstitucijoje įvesti 13-ąją pataisą, kuri oficialiai panaikintų vergovę.

Filmo premjera įvyko 2012 m. spalio 8 d. Niujorko filmų festivalyje.

## Siužetas

1865-ieji. Šešioliktasis Jungtinių Valstijų prezidentas Abraomas Linkolnas yra savo populiarumo viršūnėje, tačiau jis susiduria su dviem labai svarbiais iššūkiais – uždrausti vergovę JAV Konstitucijoje įvedus 13-ąją pataisą bei užbaigti pilietinį karą. Net artimiausi prezidento padėjėjai netiki, kad abu dalykus galima įgyvendinti tuo pačiu metu. Negana to, Linkolno šeimyninis gyvenimas taip pat neapsieina be konfliktų, jo vyriausias sūnus nori stoti į armiją, tačiau tam prieštarauja jo motina.

Prezidento šalininkai, tikėdami šios idėjos teisingumu, pasitelkia įvairiausius politinius įgūdžius, kad pagelbėtų prezidentui suvienyti Respublikonus ir savo pusėn patraukti dalį Demokratų tam, kad būtų priimta Konstitucijos pataisa. 

Įveikti Konfederacijos sukilėliai pasiduoda. Deja, Linkolnui netenka ilgai pasiilsėti ant savo laurų, kadangi jis tampa politinio pasikėsinimo auka.

## Aktoriai
: *Aktorius – vaidmuo*
* Daniel Day-Lewis – Abraomas Linkolnas
* Sally Field – pirmoji ponia Meri Tod Linkoln
* Joseph Gordon-Levitt – Robertas Todas Linkolnas
* David Strathairn – valstybės sekretorius Viljamas H. Sjuardas
* Bruce McGill – gynybos sekretorius Edvinas M. Stantonas
* Tommy Lee Jones – Respublikonų kongresmenas Tadeušas Stivensonas
* Lee Pace – Demokratų kongresmenas Fernandas Vudas
* Michael Stuhlbarg – Demokratų kongresmenas Džordžas Jimanas
* Hal Holbrook – Frensis Prestonas Bleiras
* James Spader – Viljamas Bilbo
* Tim Blake Nelson – lobistas Ričardas Šnelas
* John Hawkes – pulkininkas Robertas Latamas
* Jackie Earle Haley – Amerikos Valstijų Konfederacijos viceprezidentas Aleksanderis H. Stefensas
* Gregory Itzin – Džonas Archibaldas Kempbelas
* Jared Harris – generolas leitenantas, vyriausiasis Sąjungos armijos vadas, Ulisas Grantas
ir kt.

## Atsiliepimai ir apdovanojimai
„Linkolnas“ sulaukė tarptautinio kritikų pripažinimo. Tinklalapyje Rotten Tomatoes filmas buvo įvertintas 89 %. Metacritic suvestinės duomenimis, filmas įvertintas 86 balais iš 100.

### Apdovanojimai
Žymesni:
* Oskarai: geriausias aktorius (Daniel Day-Lewis), geriausias meninis apipavidalinimas (Rick Carter ir Jim Erickson)
* BAFTA: geriausias aktorius (Daniel Day-Lewis)
* Auksiniai gaubliai: geriausias aktorius (Daniel Day-Lewis)
* Satelito apdovanojimai: geriausias grimas ir meninis apipavidalinimas (Curt Beech, Rick Carter, David Crank, Leslie McDonald)
* Ekrano aktorių gildijos apdovanojimai: geriausias aktorius (Daniel Day-Lewis), geriausias antro plano aktorius (Tommy Lee Jones)

## Išnašos
Bint Džbeilo rajonas

**Bint Džbeilo rajonas** () – rajonas Nabatijos muchafazoje, Libane. Rajono centras – Bint Džbeilo miestas.
Hasbajos rajonas

**Hasbajos rajonas** () – rajonas Nabatijos muchafazoje, Libane. Yra šalies pietvakariuose, remiasi su Sirijos siena. Rajono centras – Hasbajos miestas.
Ruzvelto sala (Niujorkas)

**Ruzvelto sala** – siaura sala Rytų upėje, kuri teka pro Niujorko miestą. Išsidėsčiusi tarp vakaruose esančio Manhatano ir rytuose esančio Kvinso rajonų. Salos ilgis siekia apie 3 km, didžiausias plotis yra 240 m, o plotas – 0,59 km². Dalis salos patenka į Manhatano teritoriją. 2000 m. salos gyventojų sk. siekė 9520.

Lenapiai salą vadino *Minnehanonck* pavadinimu, o naujakuriai iš Nyderlandų – *Varkens Eylandt* ('kiaulės sala'). Kolonijiniais laikais sala buvo žinoma **Blekvelo** pavadinimu. Nuo 1921 iki 1973 m. sala buvo žinoma kaip **Gerovės sala** (*Welfare Island*).

## Istorija
1637 m. olandų gubernatorius Wouter Van Twiller įsigijo salą iš vietinių indėnų. 1796 m. Džeikobas Blekvelas (*Jacob Blackwell*) pastatė Blekvelo namą, kuris yra seniausias salos pastatas bei šeštas pagal senumą Niujorke. Tai taip pat vienas iš nedaugelio XVIII a. architektūros pavyzdžių. 1828 m. Niujorko miestas įsigijo salą už 32 tūkst. tuometinių JAV dolerių (dab. 668 994 JAV dol.). 1832 m. saloje buvo pastatytas kalėjimas su ligonine. Kiek vėliau, 1852 m., atidaryti pataisos namai. Keletas pastatų, įskaitant kalėjimo ligoninę ir bepročių namus, sudegė per 1858 m. gaisrą. 1872 m. salos šiaurrytiniame pakraštyje buvo įrengtas Blekvelo švyturys, siekęs 15 m aukštį. 1909 m. atidarytas Kvinsboro tiltas, su kuriuo sala neturi susisiekimo. 1921 m. sala buvo pervadinta į Gerovės salą. 1955 m. nutiestas Gerovės salos tiltas, suteikęs susisiekimą transporto priemonėmis su kita miesto dalimi. 1971 m. sala pervadinta į dabartinį pavadinimą, pagerbiant prezidentą Frankliną Ruzveltą. 1976 m. nutiesta kabančio tramvajaus linija, sujungusi salą su Manhatanu.


Vaizdas:Roosevelt Island buildings.jpg|Tipiški pastatai
Vaizdas:Roosevelt Island Tramway foggy.jpg|Kabantis tramvajus
Vaizdas:Welfare Island, Lighthouse, New York (New York County, New York).jpg|Švyturys


## Išnašos
Rytų upė

**Rytų upė** () – laivuojamas sąsiauris Niujorko mieste. Prasideda ties Long Ailando sąsiauriu ir pasibaigia Niujorko Aukštupio įlankoje. Sąsiauris skiria Long Ailandą (įskaitant Kvinso ir Bruklino rajonus) nuo Manhatano salos ir Bronkso, kuris yra žemyninėje dalyje. Dėl to, kad jis jungiasi su Lond Ailando sąsiauriu, kadaise taip pat buvo žinomas *Sąsiaurio upės* pavadinimu. Paprastai sąsiauryje srovių tėkmė pakeičia kryptį keturis kartus per dieną.

Intakai:
* kairieji – Niutauno upelis, Flašingo upė
* dešinieji – Vestčesterio upelis, Bronkso upė, *Bronx Kill*, Harlemo upė

Upėje yra šios salos:
* Aukštupys:
** Raikerso sala
** *North Brother Island*
** *South Brother Island*
** Mil Rokas
* Žemupys:
** *Wards Island* ir Rendalo sala (sujungtos dirbtiniu užpilu)
** Ruzvelto sala
** *U Thant Island* (Belmonto sala)

## Tiltai per Rytų upę
Rytų upę kerta dešimt tiltų:
* *Throgs Neck Bridge*
* Bronkso-Vaitstouno tiltas
* Raikerso salos tiltas
* Pragaro vartų tiltas
* Triboro tiltas
* Ruzvelto salos tiltas
* Kvinsboro tiltas
* Viljamsburgo tiltas
* Manhatano tiltas
* Bruklino tiltas

Sąsiaurį dar taip pat kerta trylika tunelių ir orinio tramvajaus linija.

## Šaltiniai
Giorlicas

**Giorlicas** (, ) – miestas Vokietijoje, Saksonijos rytiniame pakraštyje. Tai labiausiai į rytus nutolęs šalies miestas. Jis yra prie Neisės upės. Už valstybės sienos, Lenkijos pusėje, yra Zgoželecas, kuris iki 1945 m. buvo Giorlico dalis.

Giorlicas istoriškai priklausė Aukštutinei Lužicai, bet 1815 m. dalis Luzatijos buvo įtraukta į Silezijos provinciją, o vėliau į Žemutinės Silezijos provinciją. Giorlicas yra didžiausias iš miestų buvusioje Žemutinės Silezijos provincijoje, atitekusių Vokietijai. Šiame mieste susilieja sorbų ir vokiečių tradicijos.

## Istorija
Sorbų kaimas *Gorelic* Aukštutinėje Lužicoje priklausė Šventajai Romos imperijai. Miestą trumpai užėmė Lenkijos karalius Boleslovas I Narsusis, kai įsiveržė į Lužicą tarp 1002 ir 1031 m. Po to kaimas atiteko Meiseno markai, o apie 1072 m. Bohemijos kunigaikštystei. Miestas *Goreliz* pirmąkart minimas imperatoriaus Henriko IV dokumente 1071 m., kuriame miestas atiduotas Meiseno vyskupui Benui. Dabar šis dokumentas saugomas Saksonijos archyve Dresdene. Miesto pavadinimas kilo nuo slaviškos frazės „sudeginta žemė“. XIII a. Giorlicas išaugo, nes buvo *Via Regia* kelyje.

Giorlicas priklausė Lužicos lygai. 1352 m. valdant Kazimierui Didžiajam Giorlico kolonistai įkūrė Gorlicę prie Krokuvos.

XVI a. pabaigoje Giorlicas tapo protestantišku.

Po Trisdešimtmečio karo miestas atiteko Saksonijai 1635 m. Vienos kongresas 1815 m. atidavė Giorlicą Prūsijai.

Per Antrąjį pasaulinį karą Vokietijos kariuomenė sugriovė visus tiltus per Neisę. Lenkijos komunistai pervadino Giorlico miestą dešiniame Neisės krante *Zgorzelec* 1948 m. Kai VDR panaikino žemes 1952 m., Giorlicas priklausė Dresdeno rajonui, bet po Vokietijos suvienijimo 1990 m. žemės buvo atkurtos.

1994 m. birželio 27 d. miestas tapo katalikų Giorlico vyskupijos centru, bet išliko protestantų tvirtove.

## Galerija

Vaizdas:Peterskirche Goerlitz.jpg|Neisės vaizdas nuo Zgorzeleco, Lenkijos.
Vaizdas:Görlitz Peterskirche Orgel.jpg|Šv. Petro ir Povilo bažnyčios vidus.
Vaizdas:Goerlitz-Schoenhof von Westen-20110626.jpg|Der Schönhof, seniausias Renesanso pastatas mieste.
Vaizdas:Görlitz-Karstadt-Jugendstil.jpg|Görlitzer Warenhaus parduotuvės vidus
Vaizdas:Ddr gorlitz.jpg|Buvęs VDR geležinkelio išvykimo štampas iš Giorlico.
Vaizdas:Görlitz - Obermarkt13-Reichenbacher Turm 02 ies.jpg|Reichenbacho bokštas
Vaizdas:Goerlitz-Landeskronstrasse von Nordosten-20110627.jpg|Tipiški Griunderystės laikmečio pastatai mieste
Vaizdas:Goerlitz stadtansicht.jpg|Šv. Petro ir Povilo bažnyčia


## Galerija
Džebel Barkalis

**Džebel Barkalis** () – uola Nubijoje (dab. Sudanas, Šiaurės vilajetas), 1,5 km nuo kairiojo Nilo kranto, dalis senovinio Napatos miesto. Aukštis – 287 m. Nuo ankstyvos senovės Džebel Barkalis buvo svarbus kraštovaizdžio elementas regione, žymėjęs valstybių, prekybinių kelių ribas.

Apie 1450 m. pr. m. e. Egipto faraonas Tutmozis III užkariavo šiaurinę Nubiją, o šį kalną pasirinko kaip pietinę savo valstybės ribą. Kušo valstybės laikais, Džebel Barkalis tapo svarbiu religiniu centru. Valdant nubių karaliui Pianchiui, išplėsta čia dar Tutmozio pastatyta dievo Amono šventykla. Pianchis taip pat pastatė stelą, žyminčią pergalę prieš egiptiečius.

Iš viso, prie kalno rasta 13 šventyklų ir 3 rūmų liekanos, 9 karališkosios piramidės (statytos nuo III a. pr. m. e.).

Džebel Barkalis ir kitos Napatos regiono vietovės 2003 m. įtraukti į UNESCO pasaulio paveldo sąrašą.


File:Amun Tempel Barkal SW.jpg|Amono šventykla
File:B300 Columns Barkal.jpg|Muto šventyklos liekanos
File:Jebel Barkal Pyramids.jpg|Piramidės
File:Barkal pyramids.jpg|Piramidės
Zahlės rajonas

**Zahlės rajonas** () – rajonas Bekos muchafazoje, Libane. Rajono centras – Zahlės miestas.


vaizdas:Beqaa-vineyard.JPG|Bekos vynuogynai
Michel Suleiman

**Mišelis Suleimanas** (, g. 1948 m. lapkričio 21 d.) – Libano politikas, 2008–2014 m. ėjęs Libano prezidento pareigas. Prieš tampant prezidentu, nuo 1998 m. gruodžio mėnesio buvo Libano karinių pajėgų (LKP) vadas. Suleimanas laimėjo 2008 m. Libano prezidento rinkimus ir gegužės 25 d. tapo prezidentu.

## Išnašos
Only If You Want It

„**Only If You Want It**“ – vienintelis singlas iš Eazy-E EP albumo „5150: Home 4 tha Sick“. Dėl šios dainos Eazy-E bendradarbiavo kartu su muzikine grupe Naughty By Nature, kurie parašė ir prodiusavo šią dainą.

Singlo B-pusę sudarė daina „Neighborhood Sniper“, kurioje kartu pasirodė reperis Kokane, o pati daina buvo parašyta ir prodiusuota Cold 187um. Su dainomis kartu buvo išleisti ir muzikiniai klipai, bet singlas nepateko į Billboard topus.

## Įrašų sąrašas
We Want Eazy

„**We Want Eazy**“ – Eazy-E singlas iš jo debiutinio albumo „Eazy-Duz-It“, kurį kartu atlieka grupės N.W.A. nariai Dr. Dre ir MC Ren. Dainą prodiusavo Dr. Dre ir DJ Yella. Daina taip pat buvo įtraukta į jo geriausių hitų albumą „Eternal E“.

Dauguma dainos pasiskolinta iš 1977 m. grupės Bootsy Rubber dainos „Ahh… The Name Is Bootsy, Baby!“.

## Muzikinis klipas

Muzikinis „We Want Eazy“ klipas buvo išleistas 1989 m. Klipo veiksmas prasideda kalėjimo kameroje, kur Ice Cube ir Eazy-E kalbasi vienas su kitu. Kai daina prasideda, Eazy-E bėga nuo policininko, kuris jį gaudo ir tuo metu pameta kepurę. Kiti klipo veiksmai susideda iš Eazy-E dainuojančio ant scenos.
Admiraliteto kolegija

**Admiraliteto kolegija** () – aukščiausias karinio jūrų laivyno valdymo organas Rusijos imperijoje 1718–1802 m.

Kolegija sudaryta 1717 m. gruodžio 11 d. Petro I įsaku vykdant centrinių valdymo organų reformą. Ji buvo viena iš 10 pirmųjų kolegijų. Admiraliteto kolegija buvo vyriausias karinio laivyno valdymo organas, perėmęs funkcijas iš anksčiau egzistavusių valdymo organų:
* Jūrų laivyno prikazas
* Maskvos admiraliteto kanceliarija (anksčiau buvęs Admiraliteto prikazas, užsiiminėjęs ūkiniais ir finansiniais laivyno klausimais)
* Jūrų laivyno karių kanceliarija (užsiiminėjo kadrų klausimais)
* Jūrų komisariatas (užsiiminėjo admiraliteto pajamomis, algų ir provianto skirstymu laivyno kariškiams ir valdininkams, pinigų skyrimu laivų statybai, laivų atsargų pirkimu, laivyno kariškių ir valdininkų teisimu)
* Ekipažų, Provianto, Mundurų, Obersarvaero, Miškų reikalų, Sąskaitų kontoros ir kaceliarijos.

Admiraliteto kolegija buvo pavaldi Senatui. Kolegijai vadovavo prezidentas. Į kolegijos bendrąjį susirinkimą įeidavo 5-7 flagmanai. Kolegijos dokumentacijos tvarkymui vadovavo obersekretorius. Už teisminių bylų vedimą buvo atsakingas oberauditorius, bylų vedimo teisingumą prižiūrėjo prokuroras. Kolegijos sudėtyje buvo du fiskalai, turėjo ieškoti tarnybinio aplaidumo ir tarnybinių nusikaltimų atvejų. Kolegija buvo įsikūrusi Peterburgo admiraliteto pastatų komplekso centrinėje dalyje.

Pagrindinis Admiraliteto kolegijos darbo organas buvo kanceliarija. Nuo 1723 m. visi kolegijos struktūriniai padaliniai pavadinti kontoromis. Į kolegijos sudėtį įėjo:
* Admiraliteto kontora – vadovavo laivų statykloms, sandėliams, laivų tiekimui ir aprūpinimui.
* Ceichmeisterio kontora – vadovavo artilerijos reikalams.
* Generolo krygskomisaro arba komisariato kontora – vadovavo karinio laivyno personalo aprūpinimui, tvarkė personalo sąrašus, vadovavo laivyno ligoninėms.
* Rangos kontora – vadovavo medžiagų ir atsargų pirkimams.
* Provianto kontora – atsakė už provianto (maisto atsargų) priėmimą, saugojimą ir išdavimą.
* Iždo kontora – atsakė už pinigų priėmimą ir išdavimą.
* Calmeisterio kontora – laivyno personalui išmokėdavo algas.
* Kontrolierių kontora – kontroliavo materialinių išteklių ir piniginių lėšų naudojimą.
* Mundurų kontora – atsakė už aprangos parūpinimą ir išdavimą.
* Obersarvaero kontora – atsakė už medienos atsargas miškuose, už laivų statymą.
* Valdmeisterio kontora – atsakė už miškų draustinius.
* Maskvos admiraliteto kontora.

1717 m. gruodžio 15 (26) d. Admiraliteto kolegijos prezidentu buvo paskirtas Generolas admirolas F. Apraksinas.

Admiraliteto kolegija laivyno kovinei veiklai nevadovavo, nors retkarčiais Admiraliteto kolegijos nariai dalyvaudavo kampanijų planų ir bendrų nurodymų eskadrų vadams sudaryme .

1802 m. kolegija įėjo į sudarytos Jūrų ministerijos sudėtį. 1827 m. reorganizuota į jūrų ministro patariamąjį organą – Admiraliteto tarybą ('Адмиралтейств-совет'').
Libano ginkluotosios pajėgos

**Libano ginkluotosios pajėgos** (**LGP**) ( arba ), tai pat žinoma kaip **Lebano armija** pasak kariuomenės oficialaus internetinio puslapio ( arba ) – Libano Respublikos kariuomenės visuma. Ji susideda iš sausumos kariuomenės, karinių oro pajėgų ir karinio jūrų laivyno. Libano karinių pajėgų devizas – „Garbė, Pasiaukojimas, Ištikimybė“ ().

## Bendra apžvalga
Libano ginkluotojų pajėgų pagrindinė užduotis ginti Libaną ir jos piliečius nuo išorės agresijos, išlaikyti vidaus stabilumą ir saugumą, užsiimti socialinės plėtros veikla ir teikti visuomenei humanitarinę pagalbą. 

LGP sudaro 72 000 aktyvus personalas, iš jų 54 000 kariai sudaro sausumos pajėgas, oro ir oro gynybos pajėgas sudaro apie 1 000 personalas ir 1 000 - laivyno pajėgas.

## Šaltiniai
Eazy-Duz-It (daina)

„**Eazy-Duz-It**“ – reperio Eazy-E singlas iš albumo pavadintu tokiu pačiu pavadinimu. Singlas buvo išleistas 1989 m. ir parašytas N.W.A. grupės nario MC Ren. Su singlu kartu išleista B-Pusės daina „Radio“.

Pirmojoje Eazy-E atliktoje eilutėje galima išgirsti žodžius „Well, I’m Eazy-E“, kurie po to buvo paimti ir įtraukti į DJ Yella dainą „4 tha E“, skirtą Eazy-E, jau po jo mirties. Dar viena populiari eilutė, „Boy you should have known by now, Eazy does it“, buvo įtraukta į „Real Muthaphuckkin G's“, kuri buvo nukreipta į N.W.A. grupės narį ir draugą bei po to priešu tapusį Dr. Dre.

## Įrašų sąrašas
Eazy-Er Said Than Dunn

„**Eazy-Er Said Than Dunn**“ buvo vienas iš Eazy-E pirmų ir labiausiai mėgiamų singlų atskirai nuo grupės N.W.A. Dainoje nebuvo jokių necenzūrinių tekstų ir ji atitiko radijo reikalavimus. Muzikinis klipas parodo N.W.A grupę klube miniai grojančią singlą bei taip pat jos keliavimą po Komptoną, Kaliforniją. Kad skatinti radiją groti šią dainą, daina buvo atidžiai rašoma be jokių nešvankybių tekstuose, bet visgi dainoje buvo eilutė, kurioje užsimina apie kokainą. Taip pat dainoje girdisi ir šūvių garsai iš ginklo.

Daina buvo įtraukta į žaidimo „Grand Theft Auto: San Andreas“ radijo stotį „Radio Los Santos“.

Nors ir visą dainą repuoja Eazy-E, bet muzikinis klipas parodo visą N.W.A grupės komandą ir pamini Dr. Dre, MC Ren. Pirma šios dainos eilutė sudainuota Dr. Dre.
Minijė-Danijė rajonas

**Minijė-Danijė rajonas** () – rajonas Šiaurės Libano muchafazoje, Libane. Rajono centras – Minijė miestas. Šioje vietovėje 1999 m. gruodį – 2000 m. sausį įvyko Libano karinių pajėgų ir islamo kovotojų susirėmimas.

## Gyventojų religinė sudėtis
Jennifer Lawrence

**Dženifer Šreider Lorens** (; g. 1990 m. rugpjūčio 15 d.) – amerikiečių aktorė, gimusi Luisvilyje, Kentukyje.

Jos pirmasis didesnis vaidmuo buvo TBS seriale „The Bill Engvall Show“. Vėliau ji pasirodė tokiuose nepriklausomuose, kaip filmuose „Deganti lyguma“ (2008 m.) ir „Vinterio kaulai“ (2010 m.). Už pastarąjį ji pirmą kartą buvo nominuota Oskarui, kaip geriausia pagrindinio vaidmens aktorė ir tuo metu tapo buvo antra jauniausia aktore, kuri kada nors buvo nominuota šioje kategorijoje.

Vaidmuo David. O Russell režisuotoje romantinėje komedijoje „Optimisto istorija“ pelnė aktorei net kelis apdovanojimus, įskaitant Auksinį gaublį, kaip geriausia aktorė (miuziklas ar komedija), ir Oskarą, kaip geriausia aktorė ir tapo antra jauniausia aktore, laimėjusi Oskarą šioje kategorijoje. Už savo vaidmenį David. O Rusell komedijoje-dramoje „Amerikietiška afera“ (2013 m.) aktorė pelnė Auksinio gaublio apdovanojimą, kaip geriausia antraplanė aktorė ir buvo trečią kartą nominuota Oskarui, šįkart, kaip antraplanė aktorė.

Lawrence taip pat žinoma dėl savo vaidmenų tokiuose filmuose kaip „X-Menai: pirma klasė“ (2011 m.) ir „X-Menai: praėjusios ateities dienos“ (2014 m.), kuriuose ji suvaidino Raven Darkhölme/Mistikos vaidmenį. 2012 metų pradžioje Jennifer suvaidino Katniss Everdeen vaidmenį filme „Bado žaidynės“. Šis vaidmuo jai atnešė pasaulinę šlovę ir teigiamus kritikų vertinimus, Lawrence pradėta vadinti viena perspektyviausių šių laikų aktorių.

## Biografija
Jennifer gimė ir užaugo Luisvilyje, Kentukyje, Gary Lawrence ir Karen Lawrence šeimoje, kartu su dvejais vyresniais broliais Ben ir Blaine. Draugų ir šeimos praminta Jen, savo, kaip aktorės karjerą, pradėjo būdama 14. Prieš pradedama aktorystę mergina savo jėgas išbandė kaip palaikymo komandos šokėja, modelis, žaisdama žolės rutulį, futbolą, bet niekas jai per daug nepatiko. Mergina vidurinę mokyklą baigė dvejais metais anksčiau, tam, kad galėtų savo laiką skirti aktorystei. Augdama, pertraukomis tarp vaidmenų ji padėdavo vaikų vasaros stovykloje, kuriai vadovavo jos motina.

2004 pavasarį po ilgų įkalbinėjimų Jennifer tėvai sutiko nuvykti su dukra į Niujorką, kur vyko atrankos į talentų ir modelių agentūras. Jau tada jaunoji Jennifer buvo pastebėta, agentai bandė įtikinti jos motiną, kad šios praleistų vasarą Manhetene. Išėjus iš agentūrų Lawrence buvo pastebėta agento, kuris tuo metų filmavo „H&M“ reklamai, ji buvo pakviesta dar vienai perklausai. Perklausos metu agentai taip pat liko sužavėti merginos talentu. Jie primygtinai siūlė merginai vasarą praleisti Niujorke.

Taip jau nutiko, jog tą 2004 vasarą mergina praleido Niujorke. Ji nusifilmavo keliose reklamose ir MTV laidoje. Jos karjerai įgavus pagreitį, netrukus ji su visa šeima turėjo persikraustyti į Los Andželą.

## Filmografija

## Nuorodos
* Oficiali svetainė 
*
Batruno rajonas

**Batruno rajonas** () – rajonas Šiaurės Libano muchafazoje, Libane. Rajono centras – Batruno miestas.

## Gyventojų religinė sudėtis
Boyz-n-the-Hood

„**Boyz-n-the-Hood**“ – solinis reperio Eazy-E debiutas, kaip dalis N.W.A. grupėje. Ice Cube parašė dainą ir ji turėjo būti skirta kitai grupei pavadinimu H.B.O., kuri priklausė „Ruthless Records“, bet jiems atsisakius – Eazy-E buvo privestas surepuoti šią dainą. Daina oficialiai buvo priskirta N.W.A albumui „N.W.A. and the Posse“. Daina buvo suremiksuota ir pasirodė Eazy-E debiutiniame albume „Eazy-Duz-It“, kuris buvo išleistas 1988 m. Vėliau ji buvo vėl perremiksuota ir pasirodė Eazy-E trečiajame albume „It’s On (
Dr. Dre
) 187<sup>um</sup> Killa“, pavadinimu „Boyz-n-the-Hood (G-Mix)“. Daina buvo grojama Up In Smoke Tour ture, Dr. Dre šią dainą atliko pritariant miniai, taip pagerbdamas Eazy-E.

## Dainos perdarymai
Red Hot Chili Peppers dažnai naudojo šią dainą gyvai kaip įžangą savo dainai „Special Secret Song Inside“ 1989–90 metų Mother’s Milk ture.

2004 m. daina buvo perdaryta reperio Jim Jones ir pasirodė jo debiutiniame albume „On My Way to Church“. Jo dainos versija buvo pavadinta „Certified Gangstas“. Kartu su juo pasirodė The Game, Bezel ir Cam’ron (albumo versijoje The Game nepasirodė)

Daugiausiai dėmesio susilaukusi perdaryta dainos versija buvo atlikta grupės Dynamite Hack, kuri pasiekė #12 poziciją Billboard Modern Rock Tracks 2000 m. Melodija buvo pakeista, buvo palikti originalūs Eazy-E žodžiai, parinktas tinkamas lėtas tempas pagal perdarytą melodiją.

Ispaniška repo grupė Brownside perdarė dainą, pavadinimu „Vatos In The Barrio“. Originali instrumentinė melodija buvo perdaryta, o dainos tekstai nežymiai pakeisti, bet daugiausia palikta Eazy-E versija.

Underground memphis reperis Koopsta Knicca sukūrė savo versiją, pavadinimu „Back In Da Hood“.

Swhayze naudoja vieną dainos eilutę savo dainoje „Lost My Mind“.

## Šaltiniai
Skruzdėlinė kėdė

**Skruzdėlinė kėdė** () – klasikinė XX a. moderno kėdės konstrukcija, sukurta 1952 m. dizainerio Arnės Jakobseno. Pirmosios šios konstrukcijos kėdės buvo skirtos Danijos farmacijos kompanijos *Novo Nordisk* valgyklai. Kėdės buvo pavadintos  'skruzdėlė', nes kėdė savo kontūrais priminė skruzdėlę pakelta galva.

Skruzdėlinės kėdės sukonstruotos taip, kad būtų lengvos, stabilios, lengvai sudedamos į rietuves, kuo mažiau trukdytų sėdinčiojo kojoms. Originalaus modelio kėdės turėjo tris plastikines kėdės kojas bei sėdynę su atlošu iš formoje suformuotos laminuotos faneros. Kompanija *Novo Nordisk* buvo užsakiusi 300 tokių kėdžių. Kėdes pagamino Danijos baldų gamybos kompanija *[[Fritz Hansen]]*. Skruzdėlinės kėdės nuo tada labai išpopuliarėjo. Plastikines kojas pakeitė kojos iš plieno vamzdelių. Atsirado versijos su keturiomis kojomis.

## Nuorodos
* The Ant at Arne Jacobsen’s site 
* The Ant at Fritz Hansen’s site
Fritz Hansen

***Fritz Hansen***, **Republic of Fritz Hansen** – Danijos baldų dizaino kompanija. Kompanijai dirbo tokie žinomi dizaineriai kaip *Arne Jacobsen* (1902–1971), *Poul Kjærholm* (1929–1980), *Hans J. Wegner* (1914–2007) ir *Piet Hein* (1905–1996). Šiuo metu „Fritz Hansen“ bendradarbiauja su šiuolaikiniais baldų kūrėjais *Hiromichi Konno*, *Cecilie Manz* ir *Kasper Salto*.

## Istorija
Baldų kompaniją „Fritz Hansen“ 1872 m. įkūrė danas dailidė *Fritz Hansen*. 1915 m. kompanija pagamino pirmą kėdę, kurią gaminant panaudota garuose lenkta mediena. 1934 m. *Fritz Hansen* ėmė bendradarbiauti su *Arne Jacobsen*, jų bendros veiklos dėka pasirodė tokie klasikiniai daniško dizaino pavyzdžiai kaip skruzdėlinės (*Myren*) (1952), 3107 modelio (1955), *Grand Prix* (1957) *Swan* (1958) ir *Egg* (1958) modelių kėdės. Kitas bendradarbiavimo pavyzdys yra *Piet Hein* superelipsiškas stalas (1968). 1982 m. „Fritz Hansen“ nupirko teises į didžiąją dalį *Poul Kjærholm* baldų kolekcijos.

Nuo XX a. 9-to dešimtmečio iki dabar „Fritz Hansen“ savo baldų asortimentą praplėtė stalu *Essay table* (*Cecilie Manz*), T-NO1 (*Todd Bracher*), RIN (*Hiromichi Konno*), *Plano* stalais (*Pelikan Design*) ir *Ice* serija (*Kasper Salto*).

## Geriausieji kompanijos dizaino pavyzdžiai

Image:The Egg Chair.jpg|*Egg* kėdė (*Arne Jacobsen*)
Image:Ngv design, arne jacobsen, swan chair, 1958.JPG|*Swan* kėdė (*Arne Jacobsen*)


## Nuorodos
Babdos rajonas

**Babdos rajonas** ( = *Qada' Baabda*) – rajonas Kalnų Libano muchafazoje, Libane, į pietryčius nuo Beiruto. Rajono centras – Babdos miestas.

## Gyventojų religinė sudėtis
Šufo rajonas

**Šufo rajonas** ( = *Džebel aš-Šuf*) – istorinis regionas Kalnų Libano muchafazoje, Libane.

## Gyventojų religinė sudėtis


 Image:Chouf mountains.jpg|Šufo kalnai, slėnis tarp Beit ed Dino ir Deir al-Kamaro
 Image:Betdyn1.jpg|Beitedino rūmų vidinis kiemas
 Image:Moussa2.jpg|Mousos pilis
Beržerė

**Beržerė** () – prancūziškas fotelis.

Beržerės skirtos sėdėti atsipalaidavus, jų sėdynės gilesnės ir platesnės nei paprastų fotelių. XVIII a. beržerės buvo *meuble courant*, baldai, skirti stumdyti po kambarį, kad būtų patogioje vietoje, o ne formaliai stovėtų prie kambario sienų kaip papuošalas.

Pavadinimas  'piemens kėdė' buvo sugalvotas XVIII a. viduryje Paryžiuje, kur beržeres sukūrė iš XVII a. pabaigos *komodinės kėdės* ().

## Konstrukciniai ypatumai
* Atlošas ir ranktūriai uždari (paprasti foteliai (*fauteuil*) paprastai turi atvirus ranktūrius), jie ir sėdynė aptraukti apmušalu. Atlošo šonai ir viršus, ranktūrių priekis ir viršus neaptrauktos medienos.
* Atlošo ir ranktūrių atviros medienos dalys profiliuoto skerspjūvio arba raižytos, dažytos ar auksuotos, iš buko, vaismedžių, riešutmedžio ar juodmedžio medienos, poliruotos.
* Ant ranktūrių po alkūnėmis gali būti pritvirtintos siauros pagalvėlės.
* Ant sėdynės padėta minkšta suderintos formos sėdimoji pagalvė, kuri nėra pritvirtinta prie sėdynės.

## Įvairovė
Egzistavo beržerių variantai:
* *bergère à oreilles* ('su ausimis') – su atlošo šoniniais kyšuliais, aptrauktais apmušalu ir nukreiptais į priekį, iš šonų pridengiančiais sėdinčiojo veidą.
* *bergère confessionale* ('išpažinties beržerė') – atlošo šonai ir viršus atlenkti pirmyn, sudaro gana uždarą erdvę, lyg klausyklos išpažinčiai klausyti. Šitokios beržerės dar vadintos *bergère guérite* ('sargybinio beržerė'), nes priminė sargybinio būdelę, arba 'portjė beržerė' nes lyg ir tiko protjė sėdėti prie durų, kur traukia skersvėjai ir šaltis.
* *bergère à la reine* – beržerė paprastu plokščiu atlošu.
* *bergère en cabriolet* – beržerė paprastu įgaubtu atlošu. Tokios beržerės buvo labiau įprastos Liudviko XV kambariuose.
* *marquise* – beržerės su žemu įgaubtu atlošu, kuris tolydžiai pereina į ranktūrius.


File:No0248 bergère "Chipier" à dome de style Louis XV.jpg|*Bergère confessionale* tipas
File:N°0331 bergère "Montretout" de style Louis XV.jpg|*Marquise* tipas


Beržerės pasirodė Paryžiuje regentystės laikais (1715–23 m.), įgijo vieningą rokoko stilių su dominuojančiomis kreivėmis, o Liudviko XVI laikais tapo labiau stačiakampėmis.

## Nuorodos

* 
*
Luv 4 Dem Gangsta'z

„**Luv 4 Dem Gansta’z**“, dar žinoma kaip „**Luv 4 Dem G’z**“, – reperio Eazy-E singlas iš „Beverli Hilso policininkas 3“ filmo garsotakelio. Singlas buvo taip pat įtrauktas į Eazy-E rinkinių albumą „Featuring...Eazy-E“.

## Istorija
Daina buvo išleista 1994 m. ir buvo parašyta „Ruthless Records“ įrašų kompanijos draugo Dirty Red ir Doctor Jam, dainą taip pat prodiusavo Doctor Jam ir Eazy-E. Gitaros solo buvo atliktas įžymaus muzikanto Slash. „Luv 4 Dem Gangsta’z“ yra vienintelis singlas, kuris nebuvo išleistas „Ruthless Records“ įrašų kompanijos. Jis buvo išleistas įrašų kompanijos „MCA Records“. Daina pasiekė #1 vietą Bubbling Under R&B/Hip-Hop Singles ir #3 vietą Bubbling Under Hot 100 Singles topuose.

## Topai

## Įrašų sąrašas
# „Luv 4 Dem Gangsta’z“ (originali, švari versija) – 4:34
# „Luv 4 Dem Gangsta’z“ (*funky*, švari versija) – 4:35
# „Luv 4 Dem Gangsta’z“ (švari chorinė versija) – 4:34
# „Luv 4 Dem Gangsta’z“ (instrumentinė) – 4:28
Just tah Let U Know

„**Just tah Let U Know**“ – viena iš reperio Eazy-E paskutinių įrašytų dainų prieš jo mirtį 1995 m. kovo 26 d. Singlas buvo išleistas po jo mirties paskutiniame jo pilnos apimties albume „Str8 off tha Streetz of Muthaphukkin Compton“ 1995 m. gruodžio 5 d. Tai buvo paskutinis Eazy-E singlas, patekęs į topus, jis pasiekė #45 vietą Billboard Hot 100, #30 vietą Hot R&B/Hip-Hop Singles & Tracks bei #4 vietą Hot Rap Singles topuose.

Muzikinis klipas singlui, kuris buvo nufilmuotas po Eazy-E mirties, susidarė iš įvairių jo paties fotografijų ir video medžiagos, rinktos visą jo gyvenimą. Iš viso buvo parduota daugiau nei 200 000 singlo kopijų.

## Topai

## Įrašų sąrašas
# „Just Tah Let U Know“ (singlo versija) – 4:09
# „Just Tah Let U Know“ (Phat Sac Remix) – 4:09
# „Just Tah Let U Know“ (instrumentinė) – 4:09

## Šaltiniai
Baldžius (profesija)

**Baldžius** (, ) – specialistas, gaminantis ir taisantis baldus ir medžio gaminius, naudojantis rankinio ir mechanizuoto medienos apdirbimo priemones. 

Baldžiaus darbas susįjęs su medienos rūšių, savybių ir ydų, jos džiovinimo bei sandėliavimo taisyklių žinojimu. Darbe naudoja įvairias apdailos medžiagas, furnitūrą, pusgaminius. Dirba baldų gamybos, statybos, medžio apdirbimo įmonėse, restauravimo dirbtuvėse. 

## Darbo aprašymas

Baldžiaus darbas susijęs su gaminių, plokščių ir medinių paviršių faneravimo, baldų taisymo ir restauravimo, apmušimo technologijų žinojimu. Baldžius gali mokėti pašalinti minkštų, sekcijinių bei grotelinių baldų gamybos defektus, remontuoti ir restauruoti baldus, įvertinti gaminių kokybę.    

Baldžius naudojasi darbo brėžiniais, piešia nesudėtingus staliaus dirbinių eskizus. Maketuoja baldus, gamina staklėmis arba rankinėmis darbo priemonėmis dirbinius ir baldus iš masyvios medienos ar plokščių, darbe derina įvairias baldų gamybos technologijas (klijavimą, faneravimą, minkštųjų elementų gamybą). Jis pasižymi baldų dalių kontūrus ant medienos, išpjauna arba ištekina formas, paruošia sujungti detales. Suklijuoja, presuoja ruošinį, sujungia atskiras detales įvairių tvirtinimo detalių pagalba. Gaminį faneruoja, blizgina, įstato įtvarus, lankstus ir kitas reikiamas detales.

Giminiškos profesijos: stalius, dailiųjų medžio dirbinių gamintojas, baldų ir medienos gamybos technologas, medienos gaminių dizaineris ir technologas.

## Istorija

Baldų gaminimu užsiėmė amatininkai staliai. Meniškus baldus iki pramonės perversmo Europoje galėjo įsigyti tik turtingųjų klasių atstovai. Baldai buvo neatsiejama puošnių interjerų dalimi. Dažniausiai buityje buvo naudojami tik reikalingiausi baldai. 

1579 m. Vilniaus amatininkai gavo karaliaus Stepono Batoro privilegiją steigti stalių cechus ir leidimą jo nariams gaminti ir prekiauti Vilniaus turguje įvairiais stalių gaminiais ir baldais: langų rėmais, stalais, kėdėmis, spintomis. Nemažai bažnytinių baldų gamino jėzuitų vienuolyno baldžiai. 1672 m. įkurtas pirmasis stalių cechas Kaune. 1752 m. įregistruotas baldžių cechas Klaipėdoje. 

## Šaltiniai

## Nuorodos

* Baldžiaus profesija
* Baldžiaus darbo aprašymas
* Filmai apie profesijas - baldžius (''youtube.com'')
Impact of a Legend

**Impact of a Legend** – Eazy-E EP albumas, sudarytas iš senų perdarytų ir neišleistų dainų. Albumas buvo išleistas 2002 m. kovo 26 d., praėjus septyneriems metams po jo mirties. Albumą išleido grupės bendraįkūrėjas ir jo draugas, o vėliau ir priešas Ice Cube. Eazy-E susitaikė su juo prieš pat savo mirtį 1995 m. Neišleistos dainos turėjo pasirodyti paskutiniame jo albume „Str8 off tha Streetz of Muthaphukkin Compton“.

2002 m. albumas pateko į #113 vietą Billboard 200 tope. Allmusic albumui skyrė 2,5 žvaigždės iš 5 įvertinimą.

## Dainų sąrašas

Albumas išėjo kartu su kompiuteriniu žaidimu „Hittin' Switches“.
Atidėtojo mokesčio turtas

**Atidėtojo mokesčio turtas** – sumos, atgautinos vėlesniais laikotarpiais už skirtumus tarp turto ir jo mokestinės bazės, ir turi būti pripažintas tik tada, kai tikėtina, jog bus gautas apmokestinamasis pelnas. 

Susidaro dėl įskaitomųjų laikinųjų skirtumų ir nepanaudotų mokestinių nuostolių perkėlimo, o įskaitomieji laikinieji skirtumai yra laikinieji skirtumai, dėl kurių būsimaisiais ataskaitiniais laikotarpiais apmokestinamasis pelnas bus mažesnis už apskaitinį. Tikslas – suformuluoti kaip galima tikslesnius duomenis finansinės atskaitomybės informacijos vartotojams apie ateityje galimus pelno mokesčio sumažinimus bei ataskaitinio laikotarpio grynąjį pelną, kurį savininkai turi teisė skirstyti.
Featuring...Eazy-E

**Featuring… Eazy-E** – Eazy-E dainų rinkinys, kuriame jis pasirodo kartu su kitais atlikėjais. Be jo solinių dainų, albume taip pat galima rasti ir grupės N.W.A dainų. Šis leidimas panašus į 1997 m. „Priority Records“ leidimą „Featuring...Ice Cube“, kuris buvo Eazy-E grupės nario Ice Cube rinktinių dainų albumas.

Allmusic albumą įvertino 3 žvaigždėmis iš 5.

## Įrašų sąrašas

# „Luv 4 Dem Gangsta'z“ (4:34)
# „2 Hard Muthas“ (MC Ren kartu su Eazy-E) – 4:25
# „Trust No Bit*h“ (Penthouse Players Clique kartu su Eazy-E, DJ Quik ir AMG) – 5:02
# „L.A. Is the Place“ (Ron-De-Vu kartu su Eazy-E) – 4:34
# „Findum, Fu*kum & Flee“ (N.W.A.) – 3:56)
# „Get Yo Ride On“ (Mack 10 kartu su Eazy-E ir MC Eiht) – 3:30
# „Black Nig*a Killa“ (Eazy-E) – 4:48
# „We Want Eazy (12" Remix)“ – 6:39
# „Foe tha Love of $“ (Bone Thugs-n-Harmony kartu su Eazy-E) – 4:11
# „I’d Rather Fu*k You“ (N.W.A.) – 3:58
# „24 Hours to Live“ – 4:43
# „Boyz-n-the-Hood (G-Mix)“ – 5:39
# „Fat Girl“ (N.W.A.) – 2:49
# „Automobile“ (N.W.A.) – 3:16
# „P.S. Phuk U 2“ (Penthouse Players Clique kartu su Eazy-E ir DJ Quik) – 3:24
# „Ruthless Villain“ (MC Ren kartu su Eazy-E) – 2:57

## Šaltiniai
Atsargos

**Atsargos** – turtas, kuris yra laikomas ar gaminamas pardavimui arba medžiagos ir žaliavos, kurios bus sunaudotos gamyboje.

Atsargos apima prekes, nupirktas ir laikomas ketinant jas perparduoti, ūkio subjekto pagamintą arba tebegaminamą produkciją, žaliavas ir kitokias medžiagas, laikomas ketinant jas panaudoti gamyboje. Paslaugų teikėjo atveju atsargos apima tas išlaidas, už kurias ūkio subjektas dar nėra pripažinęs susijusių pajamų.

## Išnašos
Sakykla

**Sakykla, ambona** – krikščioniškose bažnyčiose aukščiau įtaisyta vieta, pakyla arba tribūna, iš kurios tikintiesiems sakomas pamokslas. Ji užtikrina sąlygas Dievo žodžio skelbimui ir priėmimui. Katalikų bažnyčiose paprastai būna pritvirtina prie kolonos ar sienos. Kitose bažnyčiose ji pastatoma ir centrinėje statinio dalyje. Kunigas yra geriau matomas, jo gestai ir kūno kalba yra lengviau pastebimi ir perprantami. Be to, kunigas stovi sakykloje, kuri yra įrengta tarp tikinčiųjų, todėl jis yra arčiau žmonių. 

Kunigas, stovintis sakykloje ir aiškinantis Dievo žodį, elgiasi panašiai kaip Jėzus, patriarchai, pranašai, apaštalai. Šventajame Rašte rašoma, kad jie irgi užsilipdavo aukščiau, kad būtų matomi ir girdimi miniai, kuriai kalbėdavo. Daugumoje bažnyčių sakykla pastatyta kairėje. 

Daugelis sakyklų būna papuoštos. Tai gali būti keturių evangelistų ir Bažnyčios mokytojų bareljefai, kartais – keturi simboliai: angelas, liūtas, jautis ir erelis, dažnai jie būna sparnuoti. Šie ženklai nurodo Evangelijas ir tuos, kurie jas parašė: šv. Matą, šv. Morkų, šv. Luką ir šv. Joną. Sakyklos viršuje dažnai būna pavaizduotas balandis – Šv. Dvasios simbolis. Kartais virš sakyklos būna pastatyta Kristaus mokytojo statulėlė. Tai skirta priminti, kad iš sakyklos kalbantis kunigas moko paties Dievo vardu. Jo mokymas yra ne nuo savęs, bet nuo Išganytojo.


Vaizdas:Pulpit at St Anne's Church in Kraków.jpg|Barokinė sakyla Krokuvoje
Vaizdas:Pulpit from St. Giles, Edinburgh.jpg|Presbiterionų sakykla Edinburge
Vaizdas:Pulpit - Sant'Apollinare Nuovo - Ravenna 2016.jpg|Bizantiško stiliaus sakykla Ravenoje
Vaizdas:Ancient Ambon outside Hagia Sophia.png|Senovinė sakykla Stambule


## Šaltiniai

## Nuorodos

* Tradicinė sakykla
Pirkėjų įsiskolinimas

**Pirkėjų įsiskolinimas** – įsiskolinimai įmonei už parduotas prekes ir suteiktas paslaugas, už kurias buvo išrašytos sąskaitos.

Pirkėjų įsiskolinimas dažniausiai reikalauja atskiros specialios apskaitos vedimo. Pirkėjų įsiskolinimo dokumentai dažniausiai yra normuoti ir įpareigoja atsiskaityti per tam tikrą laikotarpį.
Gembinė kėdė

**Gembinė kėdė** () – kėdė, neturinti užpakalinių kojų ir stovinti tik ant priekinių kojų, kurių apatinės dalys gembiškai atlenktos atgal. Kojos turi būti iš labai tvirtos medžiagos, tad paprastai jos metalinės.

Pirmą tokią kėdę 1926 m. suprojektavo *Mart Stam*, ji laikoma svarbiu XX a. dizaino pavyzdžiu. Kiti gembinių kėdžių dizaineriai buvo *Ludwig Mies van der Rohe* ir *Marcel Breuer*.

*Alvar Aalto* sukūrė kelis modelius gembinių kėdžių iš laminuoto beržo.

Egzistuoja ir analogiški *gembiniai foteliai*.

File:Weißenhof-Stuhl mit Geflecht von Lilly Reich.jpg|Gembinė kėdė (1990 m.)
File:Breuer chair 2008.jpg|Dar viena *Marcel Breuer* gembinė kėdė
File:Gispen412.jpg|Gembinis fotelis
File:WLANL - mchangsp - Fauteuil Gispen 407, W.H. Gispen (1933) (6).jpg|Gembinis fotelis. Dizaineris *W.H. Gispen* (1933 m.)
Fiurstenfeldbrukas

**Fiurstenfeldbrukas** () – Vokietijos miestas Bavarijoje.

## Geografija

Miesto plotas yra 32,53 km². Jis yra tarp Miuncheno ir Augsburgo, šalia teka Ampero upė.

## Ekonomika

Amerikos kompanijos „Fairchild Semiconductor“ ir „National Semiconductor“ Fiurstenfeldbruke buvo įsteigusios Europos administracinius centrus, o „The Coca-Cola Company“ mieste turi buteliavimo fabriką.

## Miestai partneriai

*  Zadaras, Kroatija
*  Červeteris, Italija
*  Livri Garganas, Prancūzija
*  Vičita Folsas, JAV
*  Almunekaras, Ispanija
Letojanis

**Letojanis** (, ) – miestelis Italijoje, Sicilijoje, Mesinos provincijoje, 40 km į pietvakarius nuo Mesinos, Jonijos jūros pakrantėje. Vystomas turizmas. Kartu su gretima Taorminos gyvenviete sudaro turistinį kompleksą. Yra centrinė aikštė, XVII a. katalikų Šv. Juozapo bažnyčia (po žemės drebėjimo atstatyta 1931 m.), paminklas ir muziejus iš Letojanio kilusiam senatoriui Francesco Durante. Yra geležinkelio stotis.

## Istorija

Letojanis buvo žvejų kaimas Galodoro komunoje. Nuo 1879 m. tapo Galodoro-Letojanio komunos centru, o nuo 1952 m. šios komunos atsiskyrė.
Forchheimas

**Forchheimas** ) – miestas Vokietijoje, Šiaurės Bavarijoje. Jis kartais vadinamas *Vartais į Frankonijos Šveicariją*.

## Istorija
VIII a. Forchheime pastatyti karališkieji rūmai.

805 m. miestą pirmą kartą mini *Diedenhofener Kapitular*, Karolio Didžiojo dokumentas, draudžiantis Forchheimui ir Magdeburgui parduoti ginklus slavams. Po to Forchheime rinkdavosi Reichstagas ir kilmingųjų susirinkimai.

911 m. lapkričio 10 d. Konradas I buvo išrinktas Vokietijos karaliumi. 1007 m. lapkričio 1 d. imperatorius Henrikas II atidavė miestą Bambergo vyskupystei. 1039 m. imperatorius Henrikas III išpirko Forchheimą iš Bambergo vyskupo, bet 1063 m. liepos 13 d. jis grįžo vyskupui, valdžiusiam iki sekuliarizacijos 1802–1803 m.

Imperatoriaus Henriko IV laikais Rudolf von Rheinfelden buvo išrinktas antikaraliumi (*Gegenkönig*) 1077 m. kovo 15 d.

Tarp 1200 ir 1220 m. Forchheimas gavo miesto statusą ir herbą.

Per Trisdešimtmetį karą Forchheimas nebuvo užimtas dėl įtvirtinimų. Bambergo vyskupas pasislėpė Forchheimo tvirtovėje su katedros lobiu nuo švedų. Jie apgulė miestą kelis kartus 1632–1634 m. Tuo metu miestiečiai gavo pravardę *Mauerscheißer* (Sienų šikikai), nes jie tuštinosi per sieną, norėdami švedams parodyti, kad Forchheime dar yra maisto.

1802 m. Forchheimą užėmė Bavarijos kariai. 1889 m. miestas tapo nepriklausomu, su daline savivalda iki 1972 m., kai buvo sujungtas su vietiniu rajonu.

Vietinė legenda teigia, kad mieste gimė Poncijus Pilotas.

## Miestai partneriai
*  Le Perė prie Marnos (Prancūzija)
*  Roveretas (Italija)
*  Lavis (Italija)
*  Ropenas (Austrija)
*  Piosnekas (Tiuringija)
*  Gerla (Rumunija)
*  Broumovas (Čekija)
Eazy-E diskografija

**[[Eazy-E]] diskografija** susideda iš dviejų studijinių albumų, trijų EP, trijų dainų rinkinių ir dešimties singlų. Eazy-E taip pat pasirodė grupės Above The Law single „Game Wreck-Oniz-Iz“ bei grupės Bone Thugs-n-Harmony single „Foe tha Love of $“. Jo muzika buvo leidžiama keturių įrašų kompanijų: „Ruthless Records“, „Priority Records“, „Relativity Records“ ir „Epic Records“. Penki jo albumai buvo apdovanoti RIAA sertifikatais. Ši diskografija įtraukia muzikinius klipus, pasirodymus su kitais atlikėjais ir žinoma albumus.

Eazy-E muzikinė karjera prasidėjo 1986 m. su repo grupe N.W.A., su kuria jis įrašė visus keturis grupės studijinius albumus. Prieš grupės išsiskyrimą, Eazy-E išleido savo pirmąjį solinį albumą „Eazy-Duz-It“. Albumas pateko į #41 vietą Billboard 200 tope ir tapo Eazy-E sėkmingiausiu albumu, pardavusiu daugiau nei tris milijonus albumo kopijų JAV 1994 m. Pirmasis albumo singlas „Eazy-Er Said Than Dunn“ pasiekė #84 vietą Hot R&B/Hip-Hop Songs tope. Daina „Eazy-Duz-It“ buvo išleista 1989 m. ir pateko tik į Hot Dance Singles Sales topą. „We Want Eazy“ taip pat buvo išleista 1989 m. ir pateko į Hot Rap Tracks, Hot R&B/Hip-Hop Songs topus.

„5150: Home 4 tha Sick“ buvo išleistas 1992 m. gruodžio 28 d. ir pateko į #70 vietą Billboard 200. Albume buvo išleistas tik vienas singlas „Only If You Want It“, kuris nepateko į topus. „It’s On (
Dr. Dre
) 187<sup>um</sup> Killa“, reperio Eazy-E antrasis EP albumas, išleistas 1993 m. lapkričio 5 d. Albumas pateko į #5 vietą Billboard 200, jo kopijų buvo parduota daugiau nei 2 milijonai, kas 1994 m. vasario 7 d. albumui suteikė dukart platininį statusą. Albume buvo išleisti du singlai „Real Muthaphuckkin G's“ ir „Any Last Werdz“. Pirmasis singlas „Real Muthaphuckkin G's“ pateko į Billboard Hot 100 #42 vietą ir tapo geriausiu Eazy-E išleistu singlu. Singlas taip pat pateko į #2 vietą Hot Rap Tracks, #21 vietą Hot Dance Singles Sales topus. Antrasis singlas „Any Last Werdz“ nepateko į topus.

1994 m. „Luv 4 Dem Gangsta'z“ buvo išleistas kaip singlas filmo „Beverli Hilso policininkas 3“ garso takeliui. Reperio Eazy-E albumas „Str8 off tha Streetz of Muthaphukkin Compton“ buvo išleistas 1995 m., jau po jo mirties. Albumas tapo jo geriausiu albumu Billboard 200 tope, kur jis pasiekė #3 vietą. Vienintelis albumo singlas „Just tah Let U Know“ tapo vienu iš sėkmingiausių jo singlų ir iškopė į #45 vietą Billboard Hot 100.

1995 m. išleistas „Eternal E“ yra pirmasis Eazy-E dainų rinkinys, kuris pateko į #84 vietą Billboard 200. Albumas kopijų buvo parduota daugiau nei 100 000 kopijų ir 2003 m. RIAA buvo patvirtintas auksiniu. 2002 m. kovo 26 d. pasirodė „Impact of a Legend“, kuris pateko į #113 vietą Billboard 200 tope. 2007 m. buvo išleistas „Featuring...Eazy-E“.

## Albumai

### Studijiniai albumai

### EP albumai

### Dainų rinkiniai

## Singlai

## Muzikiniai klipai

## Šaltiniai
Aukštutinio Pfalco Noimarktas

**Aukštutinio Pfalco Noimarktas** () – miestas Vokietijoje, Bavarijoje, Aukštutiniame Pfalce. Miestas yra Aukštutinio Pfalco kultūrinis ir ekonominis centras.

## Istorija
Miesto apylinkės gyvenamos nuo neolito laikų. Čia buvo rasti kapai ir keltų pylimai. Bavarai įkūrė miestą VI ar VII a. Jis iš naujo buvo įkurtas XII a. kaip Noimarktas kelyje iš Niurnbergo į Rėgensburgą. Miestas pirmąkart paminėtas 1135 m., o jo įtvirtinimai 1315 m. XIII a. imperatorius Frydrichas II suteikė Noimarktui imperatoriškojo miesto statusą ir teisę rinkti muitus. Bet miestas nepasinaudojo ta teise, nes 1329 m. atiteko Bavarijai Pavijos sutartimi.

XV–XVI a. mieste buvo Palatinato valdovų rezidencija. Čia buvo įsikūręs grafas Johann von Pfalz-Neumarkt, plėtojęs Noimarktą. Jo įpėdiniai buvo Otas I, Otas II, Frydrichas II, tapęs elektoratu ir persikėlęs Heidelbergą.

Išsikėlus grafams miesto svarba nusmuko, jis nustojo augti. Noimarktas pradėjo augti tik XIX a. vidury. Per Trisdešimtmetį karą švedai buvo užėmę miestą 1633–1635 ir 1646–1649 m. Abu kartus Noimarktas buvo nusiaubtas.

Pirmosios koalicijos laikais Austrija ir Prancūzija kovėsi prie Noimarkto 1796 m. vasarą. Prancūzai užsibarikadavo mieste, tad austrai bandė miestą sugriauti. Noimarkto kalviai atidarė vartus austrams ir sustabdė jo griovimą. Aukštutinio Pfalco Noimarktas tapo Bavarijos imperiniu miestu.

XIX a. Noimarkte išsiplėtė pramonė. Nuo 1830 m. tūkstančiai darbininkų dirbo miesto apylinkėse, kasė *Ludwigskanal*, kurio užbaigimas 1846 m. suteikė miestui uostą. „Express-Werken“, įkurtas Noimarkte 1884 m., buvo pirmasis dviračių fabrikas kontinentinėje Europoje.

Pirmasis pasaulinis karas paliko žymių mieste. 300 jo jaunuolių mirė kare.

1923 m. rugsėjo mėn. Noimarkte buvo įkurta viena pirmųjų vietinių NSDAP atstovybių, kuri visuomenei pasirodė rugsėjo 23 d. per *Vokiečių dieną*. Atstovybė skilo ir buvo atkurta tik 1928 m.
Degendorfas

**Degendorfas** () – miestas Vokietijoje, Žemutinėje Bavarijoje.

## Istorija

Seniausios gyvenvietės liekanos prie Dunojaus yra 8000 metų senumo. Bronzos amžiuje ir keltų laikais vietovė nuolat buvo gyvenama. Imperatorius Henrikas II užėmė apylinkes 1002 m.

1337 ar 1338 m. mieste vyko antisemitiniai pogromai, nes žydai buvo kaltinami dėl Juodosios mirties. Gaisrai žydų kvartaluose išplito po visą Degendorfą. 1360 m. buvo pradėta statyti Šv. Petro ir Povilo bažnyčia buvusiame žydų kvartale. Nuo XV a. joje saugomas reliktas, Monstrancija su bendruomenės vandeniu, kuris, teigiama, buvo stebuklingai apsaugotas nuo žydų apnuodijimo. Tačiau to laiko pogromų aprašymai šio fakto nemini. Bažnyčioje prasidėjo kasmetinis *Deggendorfer Gnad*, svarbi Bavarijos katalikų piligrimystė.

Apie 1970 m. dėmesys nuo tariamo stebuklo buvo perkeltas į bendrą eucharistijos šventimą. 1992 m. piligrimystė baigėsi, nes Rėgensburgo vyskupas Manfred Müller prikalė plokštelę, pasmerkiančią legendą.

Po Antrojo pasaulinio karo mieste buvo žydų pabėgėlių stovykla. Jame buvo 2 tūkst. pabėgėlių, jie leido 2 laikraščius, „Deggendorf Center Review“ ir „Cum Ojfboj“, turėjo sinagogą, mikvah, košerinę virtuvę. Stovykloje funkcionavo net vietinė valiuta – Degendorfo doleris. Dauguma pabėgėlių buvo perkelti iš Terezino koncentracijos stovyklos. Pabėgėlių stovykla uždaryta 1949 m. birželio 15 d.

## Išnašos
Germeringas

**Germeringas** ) – miestas Vokietijoje, Aukštutinėje Bavarijoje. 15 km į vakarus nuo Miuncheno.

## Istorija
Apylinkėse rasta akmens ir bronzos amžiaus radinių. Romėnai netoli buvo pastatę „Villa rustica“. Miestas pirmąkart paminėtas 859–864 m. Tuo metu miestas buvo vadinamas *Kermeringon*, bet anksčiau buvo žinomas kaip *Germana vel admonte*.

Per Antrąjį pasaulinį karą mieste buvo Dachau koncentracijos stovyklos „atstovybė“.

Naują miesto herbą sukūrė 1981 m. Karl Haas. Jame yra abiejų miesto rajonų herbai.

## Išnašos